100 मीटर सड़क बही, बड़ी चट्‌टान फिसलकर नीचे आई
उत्तराखंड में पिथौरागढ़ के लिपुलेख-तवाघाट मोटर मार्ग पर लैंडस्लाइड से सड़क बंद हो गई है। इससे धारचूला और गुंजी में करीब तीन सौ लोग फंस गए हैं। घटना बुधवार शाम की है। बताया जाता है कि एक भारी चट्टान खिसक गई है। यह चट्टान धारचूला Big rock slipped on the road, rescue continues
उत्तराखंड में पिथौरागढ़ के लिपुलेख-तवाघाट मोटर मार्ग पर लैंडस्लाइड से सड़क बंद हो गई है। 30 मई की शाम लैंडस्लाइड में 100 मीटर से ज्यादा सड़क बह गई। इससे धारचूला और गुंजी में आदि कैलाश के करीब 200 तीर्थयात्री फंस गए हैं। बताया जाता है कि एक भारी चट्टान भी खिसक गई है। यह चट्टान धारचूला से लगभग 45 किमी ऊपर लखनपुर के पास सौ मीटर खिसक गई है। इससे आवाजाही ठप हो गई हैं। कई जिलों में बारिश का सिलसिला लगातार जारी है।
मशीनें भी मलबे में दबीं
SDM दिवेश शाशनी ने बताया कि चट्टान दरकने से यहां काम करी कंपनी की कई मशीनें भी मलबे में दब गई हैं। यह पूरी घटना बुधवार शाम करीब साढ़े चार बजे की है। फिलहाल, यहां रेस्क्यू कार्य जारी है। बताया जा रहा है कि सड़क खुलने में कम से कम दो दिन का समय लग सकता है। साथ ही बताया जा रहा है उत्तरकाशी-गंगोत्री राष्ट्रीय राजमार्ग हेलकु गाड़ गंगनानी के पास पहाड़ी से मलवा और पत्थर गिरने के कारण बाधित हो गया है। मार्ग के दोनों तरफ बड़ी संख्या में तीर्थयात्रियों के वाहन फंसे हैं।फिलहाल, बीआरओ मार्ग खोलने के काम में जुटा है। इस काम में 2-3 दिन लगेंगे। 
केदरानाथ धाम में बनेंगे शिविर
केदारनाथ के 18 किमी के पैदल मार्ग में जल्द ही चार शिविर बनाए जाएंगे। ये शिविर भीमबली, रामबाड़ा, छोटी लिंचोली और बड़ी लिंचोली में बनाए जाएंगे। दरअसल, केदार धाम की पैदल यात्रा में आने वाले लोगों को हाई एल्टीट्यूड के चलते ऑक्सीजन की दिक्कतें होती हैं। ऐसे में कई बार श्रद्धालुओं को थकान होती है। यह शिविर यहां आने वाले लोगों के लिए सफल और आरामदायक यात्रा पूरी करने में मददगार बनेंगे। उत्तराखंड के सचिव पर्यटन सचिन कुर्वे ने बताया की शिविर के जरिए लोगों की यात्रा को और बेहतर और आरामदायक किया जाएगा। जल्द ही शिविरों का निर्माण कार्य शुरू होगा।
इस साल 4 मई को शुरू हुई आदि कैलाश यात्रा का प्रबंधन निजी टूर ऑपरेटरों और कुमाऊं मंडल विकास निगम कर रहा है।